MM-kiekko: Venäjä saa Aleksandr Ovetshkinin - MM-kiekko - Ilta-Sanomat
Ovetshkin Venäjän vahvuuteen, Bäckström sanoi Ruotsille ei
Aleksandr Ovetshkin ilmoitti lähtevänsä MM-kisoihin.
Julkaistu: 5.5.2011 18:44
Venäjän jääkiekon kirkkain tähti Aleksandr Ovetshkinhttp://www.iltasanomat.fi/haku/?search-term=Aleksandr%20Ovetshkin nähtäneen MM-kisoissa Slovakiassa.
Washington Capitalsin hyökkääjän saapumisesta tehdään päätös perjantaina, mutta Venäjän maajoukkueessa ollaan asiasta jo varmoja.
- Voin sanoa rehellisesti, että Ovetshkin on pian täällä, kakkosvalmentaja Igor Zaharkinhttp://www.iltasanomat.fi/haku/?search-term=Igor%20Zaharkin kertoi tv-kanava Viasat Hockeylle.
Venäjän jääkiekkoliiton puheenjohtaja Vladislav Tretjakhttp://www.iltasanomat.fi/haku/?search-term=Vladislav%20Tretjak ei julista asiaa ihan niin saletiksi, mutta Ovetshkinin olisi kiekkolegendan mukaan silti jo syytä valmistautua pitkään matkaan rapakon takaa.
- Olemme puhuneet Ovetshkinin kanssa, ja hän on suostunut pelaamaan maajoukkueessa. Kehotimme häntä ostamaan lentolipun pian, Tretjak selvitti Sovjetski Sport -lehdelle.
- Washingtonissa keskustellaan asiasta perjantaina, ja toivon, että Ovetshkin on Bratislavassa jo lauantaina.
Kisoissa toistaiseksi odotuksiin nähden vaisusti pelannut Venäjä saattaa saada mukaan myös Ovetshkin joukkuetoverin Aleksandr Semininhttp://www.iltasanomat.fi/haku/?search-term=Aleksandr%20Seminin sekä Detroit-tähti Pavel Datsjukinhttp://www.iltasanomat.fi/haku/?search-term=Pavel%20Datsjukin.
Sen sijaan Ruotsin radion lähteen mukaan Capitalsin ruotsalaishyökkääjä Nicklas Bäckströmhttp://www.iltasanomat.fi/haku/?search-term=Nicklas%20B%C3%A4ckstr%C3%B6m ei lähde MM-kisoihin.